
A. G. MATOŠ: 


Moralista i druge satire. 


LIBER 
IZDANJA INSTITUTA ZA ZNANOST O KNJIŽEVNOSTI 


Ko u oca kotac mu je pleten — 
Otac je budala, vrli sin je kreten. 


A. G. M. konzervativcima 








Trajno u ovom našem stoljeću, već decenijima živ i prisutan, 
Antun Gustav Matoš progovorit će tek sada, zaslugom Jugoslavenske 
akademije znanosti i umjetnosti i izdavačkih kuća »Mladost« i »Liber«, 
punim svojim bogatim i inspirativnim glasom našoj javnosti, a suvre- 
mena hrvatska kultura tek danas se u punoj mjeri odužuje jednom od 
svojih najznačajnijih graditelja. 

Marijan Matković 


»Kako kod nas književnik, ne mogući živjeti od pera, književnik, 
pravi književnik nije nitko, dakle književnik, diletantski književnik je 
svatko... pa dok se i sada događa, da diletanti u oskudici drugog 
posla ostanu do smrti 'književnici', mnogi rođeni književnici u takvim 
paradoksalnim prilikama prestaju pisati.« 

A.G. M. 


»Zbog proklete te kritike ima me već u nosu tri četvrtine Zagreba, 
i ja ću nastojati da se posvađam i s ostatkom.« 
A.G. M. 


»Slava je danas gadna, vrlo gadna stvar. Biti čuven nije danas biti 
poznat po slavnim svojim djelima. Naprotiv. Slavan znači danas biti 
fotografiran sprijeda i straga, pustiti publiku u intimnost svoga trbuha, 
svoga srca, svog stola, svog doma i svoje postelje. Slava je danas velika 
i dosta sramotna indiskrecija, gotovo skandal... Slava je danas osku- 
dica stida i bankrot pravog ponosa.« 

A.G. M. 


DJEVOJČICI UMJESTO IGRAČKE 


Ljerko, srce moje, ti si lutka mala, 
Pa ne slutiš smisla žalosnih soneta, 
Kesteni pred kućom duhu tvom su meta, 
Još je deset karnevala do tvog bala. 


Ti se čudiš, dušo. Smijat si se stala 
Ovoj ludoj priči. Tvoja duša sveta 

Još ne sniva, kako zbore zrela ljeta. 
Gledaš me ko grle. Misliš — to je šala. 


Al će doći veče, kad ćeš, ko Elvira, 
Don Huana sita i lažnih kavalira, 
Sjetiti se sjetno nježne ove strofe. 


Moje će ti ime šapnut moja muza, 
A u modrom oku jecati će suza 
Ko za mrtvim clownom iza katastrofe. 


»Artizam je reakcija proti literarnom industrijalizmu, proti ten- 
dencijskom utilitarizmu, proti pokušajima, da umjetnik bude širitelj 
izvjesnih moralnih i socijalnih ideja, da bude propagator i publicist. 
Zato je čisti artist aristokrat, individualist, indiferentan u moralnim 
pitanjima, naučan, originalan i protivnik fraze i klišeja.. .« 


A. G. M. 





»Bolje rat nego mir. Volim mir od rata, ali taj rat bugarski i srp- 
ski volim od toga našeg mira hrvatskoga. Teško ti ga mrtvima, ali još 
teže nama živima sve to mukom irpeći i sve to nijemo gleđajući.« 


AG. M. 


»I — jednog dana — obučem se u civil i fuč — dezertiram. Bez 
ikakvog spoljašnjeg razloga. Toga dana, augusta 1894. dugo ne bijaše 
oca na objed. (Kod kuće sam objedovao.) Prijatelj J., moj pratilac, 
čekao me, pa pođem od kuće bez ručka i sretnem svog oca na ulici. 

.— Kuda ćeš? 

— Sad ću se vratiti. 

Vratih se iza šesnaest godina! Umjesto stare naše kuće nađoh novu, 
a umjesto mladog mog tate nađoh starog mog Augustal« 


A. G. M. — iz Autobiografije 





»... humor je posljednji stepen duha i sam sebi svrhom kao čista 
nauka i čista poezija, a humorist duh, kojemu je cilj ona najviša emo- 
cija, onaj najviši smijeh, što izmiruje, harmonizira kontraste, što pra- 
šta čovjeku, jer je nemoćan, ne buneći se ni protiv gluposti, jer bez 
glupana ne bi bilo ni pametnih...« 

A.G. M. 

DVADESET SVEZAKA 
A. G. MATOŠA 


već u rujnu 1973. 


U SABRANIM DJELIMA BIT ĆE PRVI PUT OBJAVLJENE 
I MATOŠEVE BILJEŽNICE 


.— Jedan od najzanimljivijih dijelova Sabranih djela 
jesu Matoševe dosad neobjavljivane Bilježnice. Tih 1200 
stranica materijala nemoguće je odrediti jednim atributom. 
Tu ima autobiografskih podataka, trenutačnih opservacija 
i velik broj ispisa iz pročitanih knjiga, popraćenih uvijek 
iskričavim tipično Matoševim mislima. 

O vrijednosti tih zapisa najbolje svjedoče autorove 
riječi: »Zadesila me elementarna nesreća: na putu do Kri- 
ževaca izgubio sam jednu od svojih bilježnica.« 


Vjesnik, 27. lipnja 1972. 








»Sramota je, da naš domaći čovjek, koji zna u tuđini izdržati svaku 
konkurenciju od najgrubljih do najkomplikovanijih poslova, od prostog 
amerikanskog nađničara pa do Mihanovića, Kernicove i Milke Trnine, 
sramota je da Hrvat, self-mađeman u Misiru, Transvalu i Americi, ne 
može podnijeti najprimitivnije konkurencije na vlastitom zemljištu. 

To dolazi otuda, što smo mi Hrvati u Hrvatskoj od svih nehrvatskih 
elemenata najnesolidarniji i najslabije organizirani.« 

AG. M. 





SABRANA DJELA 
A. G. MATOŠA 


Svezak I 
IVERJE / NOVO IVERJE / UMORNE PRIČE 


Svezak II 
NOVELE / HUMORESKE / SATIRE 


Svezak III 
DOJMOVI / OGLEDI 


Svezak IV 
VIDICI I PUTOVI 
NAŠI LJUDI I KRAJEVI 


Svezak V 
PJESME / PEČALBA 


Svezak I—V 
uredio Dragutin Tadijanović 





Treba li našim suvremenicima predstavljati A. G. Matoša, velikana 
hrvatskog književnog pera, bohemskog erudita, austrijskog vojnog bje- 
gunca, beogradskog čelista i novinara, pariskog studenta bez indeksa 
i klošara, Evropejca par excellence u maloj hrvatskoj provinciji, vje- 
čitog zaljubljenika u gornjogradske zidine Zagreba, emigranta u tuđini 
i u vlastitoj domovini, čovjeka koji je prvi približio Evropu kao na 
dlanu Hrvatskoj izvlačeći iz provincijskog blata duh i kulturu hrvat- 
skog naroda. 

Iza sebe ostavio je taj enfant terrible golemo djelo od neprocje- 
njive važnosti. Cijelog života živio je kao pas, a na kraju je umro s 
najvećim blagom koje može jedan čovjek ostaviti svome narodu — fasci- 
nantnu poeziju, prozu, polemiku, kritiku, feljtonistiku, putopise i ese- 
jistiku što su međaši našeg duhovnog književnog preobražaja. 


Tomislav Sabljak 
Večernji list, 1—2. lipnja 1972. 

Svezak VI 
O HRVATSKOJ KNJIŽEVNOSTI (1898—1909) 
Uredio Nedjeljko Mihanović 


Svezak VII 
O HRVATSKOJ KNJIŽEVNOSTI (1909—1913) 
Uredio Dubravko Jelčić 


Svezak VIII 
O SRPSKOJ KNJIŽEVNOSTI 
Uredio Nedjeljko Mihanović 


Svezak IX 
O STRANIM KNJIŽEVNOSTIMA 
Uredila Vida Flaker 


Svezak X 
THEATRALIA 
Uredio Nikola Batušić 
O GLAZBI 
Uredio Lovro Županović 


—ara—————————————————————————————— 


Put od izdavačke zamisli i prve 
uredničke intervencije do gotove 
knjige uvijek se dijeli u više etapa. 
Jedna od najvažnijih etapa u izda- 
vanju SABRANIH DJELA Antuna 
Gustava Matoša danas se nalazi iza 
nas. Da je ona prebrođena, zasluga 
je među ostalim i Republičkog fon- 
da za unapređivanje kulturnih dje- 
latnosti SR Hrvatske kao i Jugosla- 
venske akademije znanosti i umjet- 
nosti, koji su, u granicama svojih 
mogućnosti, s punim razumijeva- 
njem godinama potpomagali inicija- 
tore, organizatore i realizatore to- 
ga zamašnog znanstvenog i stručnog 
uređivačkog pothvata. 





Marijan Matković u izjavi 26. lipnja 1972. 





BIOGRAFIJA 
A. G. MATOŠA 


ANTUN GUSTAV MATOŠ, »Bunjevac porijeklom, Srijemac rodom, 
a Zagrepčanin odgojem«, rodio se u (slavni) petak 13. lipnja 1873. u To- 
varniku. Djetinjstvo i godine školovanja do sedmog razreda gimnazije 
provodi u Zagrebu, drugujući ponajviše sa Stjepanom Radićem i Vla- 
dimirom Vidrićem. Po očevoj želji odlazi jeseni 1891. u Beč na vete- 
rinarski institut, da postane »pasji dentist, konjski specijalist i pileći 
bakteriolog«. Ne položivši zbog bolesti kolokvije, izgubio je stipendiju 
i poslije I semestra vraća se u Zagreb »sa dugom kosom i velišmercom 
na nesuđenom svom utilitarskom veterinarskom licu«. U Zagrebu sma- 
trao se »izopćenikom«, a potkraj 1892. javlja se u književnosti pripovi- 
ješću Moć savjesti, koju objavljuje »u uglednom Vijencu, i to onda 
kada balavcima bijahu otvoreni stupci Bršljana 1 Pobratima«. Kako 
nije svršio gimnazije, a ni veterine, strpaše ga jeseni 1893. kao prostog 
vojnika u »hrabru pastuharsku četu« u Kutjevu, gdje čisti štale i voj- 
ničke konje, ponašajući se kao »Alkibijad u Šparti«. Poslije osam mje- 
seci služenja poslan je u Potkivačku školu u Zagreb, u koju dođe »kao 
atlet, zapanjivši snagom i zdravljem sve znance«; krajem kolovoza 1894. 
dezertira i početkom listopada iste godine stiže u Beograd, gdje postade 
»čelist, pa novinar i literat«. 

U Beogradu otpočinje svoj težak život emigranta, boema i bes- 
kućnika, zaljubljenika u Avantiru, »lijepu gospođu«, ali i razvija svoj 
pravi književni rad te svira kao čelist u orkestru Narodnog pozorišta. 
Boravak u Beogradu donosi mu nekoliko iskrenih prijatelja, no kad 
je — u kritici nepotkupljiv — napisao nepovoljnu ocjenu Veselinovi- 
ćeva Hajduka Stanka, nova ga sredina odbacuje, ne mogavši oboriti 
argumente njegove kritike. »Ko istinu gudi, sviralom ga po prstima 
biju«, i tako je Matoš bio prisiljen da napusti Beograd, te početkom 
1898. odlazi s tuđom putnicom u Beč, odakle ga put vođi u Miinchen, 
a zatim u Ženevu i konačno u Pariz, kamo stiže prvih dana kolovoza 
1899. Grad na obalama Seine, za kojim je godinama čeznuo, donio je 
»mjeru, vjeru i uvjerenje« mladome piscu koji je — tražeći nove lje- 
pote i nove umjetničke svjetove — došao tu da uči i našao za to bez- 
broj prilika. Unatoč teškom položaju siromašnog emigranta koji do- 
slovno živi od pera, bez ičije pomoći, Matoš intenzivno sivara, čita, 
polazi knjižnice, galerije, muzeje i druguje s mnogim istaknutim 0so- 
bama iz književničkih i umjetničkih krugova. U Parizu ostaje pet go- 
dina, do polovine 1904, kad se preko Beča i Pešte vraća u Beograd, 
gdje razvija snažnu kritičkonovinarsku djelatnost i ponovo dolazi u 
sukob s književnim protivnicima. Za vrijeme toga drugog boravka u 
Beogradu ilegalno dolazi nekoliko puta u Hrvatsku, a dočekavši amne- 
stiju vraća se zauvijek u Zagreb početkom 1908, poslije trinaestgođi- 
šnjeg vojnog bjegunstva i izbivanja u tuđini. 

U Zagrebu, kod kuće, kao da se smiruje njegov nemiran duh, pa 
Matoš štoviše polaže ispite za učitelja niže, a kasnije i više pučke ško- 
le; no iako postaje »veleučeni«, ipak ga ne napušta njegov udes neto- 
leriranog književnog pečalbara koji svojim pisanjem izazivlje trajno 
stanje uzbune. U dva navrata odlazi i na kraće boravke u Italiju: 1911. 








u Firenzu i 1913. u Rim da potraži lijeka istrošenu svom zdravlju. Vra- 
tivši se iz Rima neizliječen, odlazi 27. prosinca 1913. u bolnicu; nada- 
jući se u ozdravljenje, podvrgava se bezuspješnim operacijama grla 
i uha i u teškim mukama umire u 41. godini života, u utorak, 17. ožuj- 
ka 1914. Sahranjen je u četvrtak, 19. ožujka na Mirogoju, našavši mir 
u »grobu, jedinoj kući, kojoj je mogao biti vlasnik ili besplatan sta- 
novnik«. 


Iz Napomena o svesku XX 
SABRANIH DJELA A. G. Matoša 











Svezak XI 
O LIKOVNOJ UMJETNOSTI 
Uredio Slavko Batušić 


Uredio Dubravko Jelčić 


Svezak XII 
DRAGI NAŠI SAVREMENICI 


Uredio Dubravko Jelčić 


Svezak XIII 
POLEMIKE (1898—1908) 
Uredio Nedjeljko Mihanović 


Svezak XIV 
POLEMIKE (1909—1914) 
Uredili Vida Flaker i Nedjeljko Mihanović 


Svezak XV 


FELJTONI / IMPRESIJE / ČLANCI 
(1895—1910) 


Uredila Vida Flaker 
__ 


GRIČKI DIJALOG 


— Dragi gospon, zakaj nečeju 

Dobri ludi bit za bana zdigani, 

Zakaj naši novci k drugom tečeju? — 

— Čkomi, Bara, nismo dost prefrigani. — 


— Dragi gospon, naj mi rečeju, 

Zakaj jesu naši ludi cigani? 

Zakaj v Peštu našu zemlu vlečeju? — 

— Čkomi, Bara, čkomi; mi smo frigani! 


A. G. M. 

Svezak XVI 


FELJTONI / IMPRESIJE / ČLANCI 
(1911—1914) 


Uredila Vida Flaker 


Svesci XVII i XVIII 


BILJEŽNICE 
Uredio Davor Kapetanić 


Svesci XIX i XX 
AUTOBIOGRAFIJA / PISMA 


Pogovor izdanju 
Bibliografija djela A. G. Matoša 
Uredio Davor Kapetanić 


oo 


»Do podne radim svoj posao. 


Do 4 s. prevođim franc. 
Do 7 s. muzika. 


U veče rad... i sanje.« 
ZAPIS IZ BILJEŽNICE II, ŽENEVA, 1898. 


»Danas, tj. 10. marta 97. bio je za mene sudbonosan dan. Jovano- 
vić mi otkazao sviranje, a Zrak je zaprosio Danicu Petrovićevu, sa 


kojom sutra putuje.« 
BILJEŽNICA I, Beograd 


»Jučer, 7. IX 1896. sam preplivao Savu. Ja ljubim tu vođu, koja 
miriše kao put zrele i zdrave ženske, koja me nosi na svojim kao 
žensko lice mekim valovima i koju kao kakvu ljubavcu ostavljam s 
umornim udima. Nikađa Sava nije bila ljepša, nego jučer. Podigla 
se bura baš kada sam skočio u vođu i kada sam preplivao, stane si- 
piti solika. Skočim u vođu, iz čije je površine tuča napravila polje sa 
srebrenim mjehurastim cvijećem, nad kojim se poput vidljiva mirisa 
pušila bijela magla.« 

BILJEŽNICA I, Beograd 


11 


Mac 
Meme nera m Km. Kana 
AL ndejei, 
noga KRK moron e MA Ta, 
Ta deng Ne 





Ni urak biva nr too 
Ke BoŠnvta 
Ča PU ena 
kaage 
Neda BOT i Boa Bik, sho kak gta 


om s. 


Kr KA MM: 
rave eko NA kima 
— Ratsa 

Jurjevska lica, 


»Hrast je još uvijek simbol našeg zdravlja i hrast još nije isječen 
u našoj općini, dok se drugi gradovi diče drvećem, što kao divlji kesten 
brzo raste i nema povijesti. Drugo je, ležati pod ovakvim efemernim 
drvetom, a drugo počivati pod hrastom, rođenim s Reljkovićem i Ma- 
rijom Terezijom,.a možda i s Vramcem i Marulićem. Sjena takva dr- 
veta je sjena prošlosti, sjena Hrvatske, i zato nam je genij domovine 
najbliži pod hrastovima i gromom oprženim lipama, koje poznaju kro- 
nike, o kojima debeli njihovi hladovi tek slutnjama šapuću kroz lišće 
i vjetrove. Zagreb, grad drveća, ima još uvijek obilježja glavnog gra- 
da šumovite, primitivne, poetične zemlje, i zato su toliki njegovi sta- 
novnici prave pravcate bukve, ne znajući, e nijesu dostojni grada, gdje 
nastavaju.« 

A.G. M. 

»Ja nisam prikazivao protivnike kao nitkove — kao oni mene — 
već sam ih nastojao napraviti — smiješnima. Skerlić mi se osvećivao, 
pa je s drugovima spriječio, te nisam mogao dobiti mjesta u Pozorištu 
ni kao muzikant i preštampavao je krvave napadaje na mene iz on- 
dašnjeg Pokreta« 

A.G. M. 





»Nikada se ne bih, da i mogu, znao potpuno odužiti za onaj koma- 
dić srca, duše i slobode, za ono parče bratskog prijateljstva, što ga 
imah u Beogradu u krugu čestitih ljudi, najboljih u Srbiji, koji me 
bratski privinuše na grudi bez obzira na naše političke razlike.« 


A.G. M. 

Ja vučem čemer magle tvojih gorah, 
Očajnost zvijezdah, što nad tobom niču, 
U meni jeca sjena tvojih dvorah, 

Moj otrcani, kraljski, banski Griču! 


A.G. M. 








»čAR ZAGREBA ZA PROGNANIKA. Treba biti odgojen Zagrepča- 
nin i treba biti petnaest godina daleko od Zagreba, pa da se osjeti, 
da se razumije, da se zavoli taj, taj čudni grad. Kada sam, satrven ne- 
voljom ili pod užasnim dojmovima novinskih vijesti o sve većem pro- 
padanju moje otadžbine, uzaman tražio sna u tuđim, hladnim, katkad 
neplaćenim sobama i ćor-budžacima tuđine, kao nevjerica, kao nedo- 
hvatan i čaroban san činila mi se eventualnost, da bi se ipak jednom 
zdrav i živ mogao povratiti u grad, gdje jedva imaju za Zagrepčanina 
glas ljudi, gdje zidovi i krovovi govore jezikom domovine i prošlosti.« 


A.G. M. 

— Ljubav nije sreća! — znaš li, kad mi reče? 

— Ljubav, to je rana, i ta rana peče, 

— Ljubav boli, boli, kao život boli, 

— Teško, teško onom, koji jako voli. — 

Nisi pravo rekla. Ljubav bol je, plamen, 

Ali muči samo, kad sam sćm — ko kamen. 
A.G. M. 

SABRANA DJELA A. G. MATOŠA 


— ukupno 20 knjiga formata 14,5 x 22 cm 

— u prosjeku 390 stranica teksta po knjizi 

— ilustrativni prilozi 

— posebno izrađeni papir, posebno naručeno platno 


— KRITIČKI MATERIJALI, POPRATNI TEKSTOVI, DOSAD NAJ. 
TEMELJITIJE OBRAĐENO IZDANJE JEDNOG HRVATSKOG 
PISCA! ' 


KORISTITE PRVI PRETPLATNIČKI ROK S NAJNIŽOM CIJENOM I 


| NAJPOGODNIJIM UVJETIMA! 


Za sve pretplatnike koji se predbilježe i uplate prvu ratu do 31. listo- 


pada cijena po jednoj knjizi iznosi 50 dinara, odnosno 1.000 dinara kom. 
plet od 20 knjiga. Ovo je barem za 30 posto niža cijena od prodajne koja 
će biti formirana po izlasku kompletne edicije u rujnu 1973. 

Uplate u najviše 10 rata. 


Predbilježbe za pretplatu primaju suizdavači 


LIBER MLADOST 
Izdavačko-knjižarsko poduzeće 

Đure Salaja 3 Ilica 30 

41000 Zagreb 41009 Zagreb 


Tisak: Štamparski zavod »Ognjen Prica«, Zagreb 





